section_heading: Bosanska Posavina
paragraph_text: Kako bi spriječili genocid nad Hrvatima u Posavini, hrvatsko vodstvo je od legitimnog vodstva BiH tražilo koordinaciju obrambenih napora i zajednički otpor agresiji, na što Predsjedništvo BiH pristaje. Tako tijekom proljeća i ljeta 1992. godine, legalno, gotovo cijela 108. brigada uz dosta vojnika porijeklom iz tog područja sudjeluje u obrani šireg prostora Orašja i Bosanskog Broda, a osobito u naporima na odbacivanju srpskih snaga dovoljno daleko kako bi prestalo svakodnevno granatiranje Slavonskog Broda u kojem je stradalo više od 150 civila, od kojih je nažalost 27 djece. Pukovnik Hrvatske vojske Vinko Štefanek je komandovao HVO na području Orašja i istočne Posavine. Jedinice HVO u Orašju bile su komandom Operativne grupe "Istočna Posavina", koja im je pomagala na osnovu tadašnjeg sporazuma Franje Tuđmana i Alije Izetbegovića, jer im je bila onemogućena komunikacija s komandom HVO u Hercegovini. Na području Orašja nisu počinjeni ratni zločini.<ref>Blic N1, Srna: Hrvatski pukovnik Vinko Štefanek: “Ja sam komandovao HVO na području Orašja” , 5. studenoga 2016. (pristupljeno 26. studenoga 2016.)